Narva Rootsi-Soome Mihkli kirik

Narva Püha Miikaeli kirik ehk Narva Püha Mihkli kirik ehk Narva Rootsi-Soome Mihkli kirik oli rootsi-soome luterlik kirik Narvas aastatel 1805–1944Villu Jürjo (koostaja). Mälestusi Narva luterlikest kirikutest. EELK Narva Aleksandri kogudus, 2009. 
pisi|Narva Miikaeli kirik 1856. aastal
pisi|Narva Miikaeli kirik 1900. aastate alguses
pisi|left|Narva Püha Miikaeli kirik,	1900ndad

Narva 1610. aasta tulekahjus hävis eesti koguduse algne puitkirik. Uus kirik valmis 1616. aastal ja uues kirikus oli koos eesti kogudusega ka Narva soome kogudusKristjan Luhamets, Koguduse lugu: Narva Mihkli, e-kirik.eelk.ee, 17. november 2022. 1649. aasta Narva linnakaardil on märgitud kolm luteri kirikut - saksa, rootsi ja soome koguduse kirik. Soome-eesti koguduse puukirik hävis 1659. aastal Narva tulekahjus, Rootsi koguduse ja saksa koguduse Narva Jeruusalemma Johannese kirik said linnatulekahjus kannatada.  

Alates 1671. aastast ehitati  põhjapoolsesse eeslinna uus Soome kirik, mis samuti 1684. aastal maha põles; Erik Dahlbergi 1683. aastal projekteeritud  soome-eesti koguduse uus kirik uues linnaosas valmis 1687. aastal, mis   hävis 1704. aastalKyösti Väänänen, Herdaminne för Ingermanland. I, Lutherska stiftsstyrelsen, församlingarnas prästerskap och skollärare i Ingermanland under svenska tiden s. 123-124, Svenska litteratursällskapet i Finland, 1987..

Kolmas, puust tehtud ristikujuline kirik ehitati  1727. aastal Narva uuslinnas, mis põles 9. augustil 1773 ja selle asemele ehitati Narva vanalinna põhjapiirile kivikirik asukohaga Gloria bastionil, aadressil Lese 6 (praegusest Vestervalli tänavast lõuna pool). Ehitis valmis 1805. aastal.
1898. aastal avati kiriku juures seek, kus täielikus pansionis elas 12 mõlemast soost koguduseliiget.Narva muuseumi arhiiv.

Kirikut kasutas Rootsi-Soome Püha Miikaeli kogudus ja Eesti Vabariigi ajal Narva Soome-Rootsi Mihkli kogudus. Eesti Vabariigi algul liideti Narva kirikud, sh ka Narva Rootsi-Soome Mihkli kiriku Soome-Rootsi Mihkli kogudus, Alutaguse praostkonnaga Narva-Alutaguse praostkonnaks8.2.3. Praostkonnad, Eesti Ajalooarhiiv.

Kirik hävis 1944. aasta märtsipommitamise käigus. Kiriku varemed lammutati 1950. aastatel.
 Kogudus 

Viited

Kategooria:Narva endised kirikud
Kategooria:Eesti endised kirikud
Kategooria:Narva ajalugu
Kategooria:Peterburi konsistoriaalringkond
Kategooria:Evangeelne kirik Eestis